**Ieri am plâns**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieri am plâns...

Am plâns pentru un pian

Rupt în două,

Spart în dintele unui

Scârbit surâs.

Am plâns...

Ieri am căutat pe cineva

Căruia să-i vorbesc,

Însa era plecat

Nu mai știu unde,

Poate eram chiar

Eu...poate

Era altcineva, însă obsesiv

Se tot ascundea

După rugina unui

Vers negat...

Ieri am strâmbat

Poteca pe care

Mergeam,

Cuminte, legănat...

Am rupt-o în două

Ca pe pianul care

M-a încântat

De-atatea ori cu ritmul său

Sacadat.

Ieri am strâmbat fețe...

Am șters niste cuvinte,

Am lustruit un auz,

Am poposit lângă o

Fântână

Care mă cunoștea

Demult,

De când iluzia mea a ars-

Nu mai știu când,

Ieri, azi, acum,

Când din tot ce

Semănasem nimic

N-a mai ramas...

Este inevitabilul...

Mi-am zis...

Același pe genunchii

Căruia m-am prabușit

Și alte dăți,

Aceeași singurătate

In care mi-am

Clădit cetățile...

Note necunoscute

Îmi sună în vene

De parcă mă ascult

Vorbidu-mi

Și nu mă înțeleg,

De parcă încerc să-mi

Intru pe sub piele...

Depersonalizată,

Îmi tocesc simțurile

Pe game

De muzică furată...

Sunt o zărghită

Și o ciudată...